b'\n_START_ARTICLE_\nStarshine Legacy\n_START_PARAGRAPH_\nStarshine Legacy on vuosien 2004-2006 v\xc3\xa4lill\xc3\xa4 ilmestynyt hevospeli. Peli tuli tuona aikana Pollux-hevoskerhosta, nyt se on my\xc3\xb6s kaupoissa myyt\xc3\xa4v\xc3\xa4n\xc3\xa4._NEWLINE_Starshine Legacyn loivat Stabenfeldt ja Hidden. Peliss\xc3\xa4 seikkailevat erikoislaatuinen hevonen Starshine ja Jorvikiin vasta muuttanut tytt\xc3\xb6 Lisa. Seikkailuun p\xc3\xa4\xc3\xa4sev\xc3\xa4t my\xc3\xb6s uudet yst\xc3\xa4v\xc3\xa4t Anne, Alex ja Linda. Heill\xc3\xa4 kaikilla on omat sielunratsunsa.\n_START_SECTION_\nStarshine Legacy 1: Sielunratsastajien salaisuus\n_START_PARAGRAPH_\nEnsimm\xc3\xa4isen osan p\xc3\xa4\xc3\xa4henkil\xc3\xb6in\xc3\xa4 seikkailevat Lisa ja siniharjainen Starshine-laukkahevonen._NEWLINE_Lisa on teini-ik\xc3\xa4inen tytt\xc3\xb6, joka on muuttanut is\xc3\xa4n uuden ty\xc3\xb6paikan takia suurkaupungista pieneen ja syrj\xc3\xa4iseen merenrantakaupunkiin nimelt\xc3\xa4 Jorvik. Lisa joutui lapsena ratsastusonnettomuuteen ja pelk\xc3\xa4\xc3\xa4 siksi hevosia. H\xc3\xa4nen t\xc3\xa4ytyy kuitenkin vied\xc3\xa4 uudelle yst\xc3\xa4v\xc3\xa4lleen Lindalle h\xc3\xa4nelt\xc3\xa4 lainaamansa koulukaapin avaimet, joten Lisa l\xc3\xa4htee Jorvikin tallille. Ratsastuskoululla Lisa huomaa ett\xc3\xa4 h\xc3\xa4nell\xc3\xa4 on Starshineen merkillinen yhteys. Starshine ei voi hyvin, mutta Lisalla on parantamisen voima, jolla h\xc3\xa4n voi auttaa sit\xc3\xa4. My\xc3\xb6hemmin Starshine katoaa. On selv\xc3\xa4\xc3\xa4, ett\xc3\xa4 katoamisen takana ovat kummallinen herra Sands ja nirppanokkainen Sabine. Lisan t\xc3\xa4ytyy pelastaa Starshine herra Sandsin kynsist\xc3\xa4. Lopuksi Lisan t\xc3\xa4ytyy p\xc3\xa4rj\xc3\xa4t\xc3\xa4 laukkakisoissa Sabinelle ja h\xc3\xa4nen hevoselleen Kaahnille.\n_START_SECTION_\nStarshine Legacy 2: Pine Hillin kartanon salaisuus\n_START_PARAGRAPH_\nToisessa osassa ovat p\xc3\xa4\xc3\xa4henkil\xc3\xb6in\xc3\xa4 Linda ja h\xc3\xa4nen estehevosensa Meteor. Lindan erikoisvoima on n\xc3\xa4hd\xc3\xa4 menneisyyteen ja tulevaisuuteen ja pelastaa Jorvik tulevaisuuden pahoilta kauhuilta._NEWLINE_Lindakin huomaa kyvyn kommunikoida hevosensa kanssa. Linda saa erikoisia n\xc3\xa4kyj\xc3\xa4 Pine Hillist\xc3\xa4, kartanosta Jorvikin syrj\xc3\xa4seuduilla. H\xc3\xa4n saa ensimm\xc3\xa4isen n\xc3\xa4yn kartanosta tallin ovella ja kysyy Hermanilta kartanosta. Herman kielt\xc3\xa4\xc3\xa4 Lindaa menem\xc3\xa4st\xc3\xa4 kartanon l\xc3\xa4hellek\xc3\xa4\xc3\xa4n. Pian Linda saa toisen n\xc3\xa4yn: Jorvikin padolla on pommi. Lindan teht\xc3\xa4v\xc3\xa4ksi j\xc3\xa4\xc3\xa4 pelastaa Jorvik tulvalta. H\xc3\xa4n saa kuitenkin pommin purettua ja Jorvikin pelastettua. Pommin purkamisen j\xc3\xa4lkeen Lindaa odottavat estekisat, joissa h\xc3\xa4nen pit\xc3\xa4\xc3\xa4 voittaa Sabine ja Kaahn.\n_START_SECTION_\nStarshine Legacy 3: Pandoria: Arvoitusten maa\n_START_PARAGRAPH_\nKolmannen osan p\xc3\xa4\xc3\xa4henkil\xc3\xb6t ovat Anne ja h\xc3\xa4nen ratsunsa Concorde. Annen erikoisvoima on ylitt\xc3\xa4\xc3\xa4 kuolevaisen p\xc3\xa4\xc3\xa4syteiden rajat ja p\xc3\xa4\xc3\xa4st\xc3\xa4 Pandoriaan, erityislaatuiseen paikkaan, joka tosiasiassa on Painajaisten maa._NEWLINE_Anne havittelee Glamour-mallikilpailun voittoa: mallisopimusta, vastustajanaan kuvankaunis Jessica, joka paljastuukin pimeyden prinsessaksi ja Sandsin apulaiseksi. Kuvaukset alkavat koululla ja p\xc3\xa4\xc3\xa4tyv\xc3\xa4t pian Jorvikin ratsastuskoululle. Jessica p\xc3\xa4\xc3\xa4see vasten Annen tahtoa poseeraamaan yhdess\xc3\xa4 Concorden kanssa, mutta Jessican kosketus vie hevosen sielun t\xc3\xa4ysin toiseen maailmaan, Pandoriaan. Annen teht\xc3\xa4v\xc3\xa4n\xc3\xa4 on hakea hevosensa takaisin ja saattaa Jessica takaisin Garnokin alukseen, joka on suuri portaali Dark Coren porauslautalla. Teht\xc3\xa4v\xc3\xa4 onnistuukin ja samalla herra Sands joutuu portaalin sy\xc3\xb6vereihin. Anne osallistuu kouluratsastuskilpailuun Jorvikin ratsastuskoululla.\n_START_SECTION_\nStarshine Legacy 4: Garnok - Viimeinen salaisuus\n_START_PARAGRAPH_\nViimeisen sielunratsastajan kyvyt her\xc3\xa4\xc3\xa4v\xc3\xa4t. T\xc3\xa4ll\xc3\xa4 kertaa p\xc3\xa4\xc3\xa4osassa ovat poikamainen Alex ja h\xc3\xa4nen hevosensa Tin-Can. Alex l\xc3\xb6yt\xc3\xa4\xc3\xa4 oman kykyns\xc3\xa4, kauhistuttavan soturin voiman, jonka avulla h\xc3\xa4n voi tuhota ja kivett\xc3\xa4\xc3\xa4 vihollisia._NEWLINE_Starshine Legacyn nelj\xc3\xa4s ja viimeinen osa kiid\xc3\xa4tt\xc3\xa4\xc3\xa4 Alexin huimaan seikkailuun, jossa Alexia vastassa ovat karmiva herra Sands ja ilke\xc3\xa4 Katja. Katja sieppaa Alexin pikkuveljen Jamesin. Nyt Jorvikin kohtalo on vain Alexista kiinni, eik\xc3\xa4 teht\xc3\xa4v\xc3\xa4 ole helppo. Kun sielunratsastajat saavat Jamesin takaisin kotiin, James n\xc3\xa4ytt\xc3\xa4\xc3\xa4 Lindalle n\xc3\xa4yn jonka n\xc3\xa4ki hypnoosissa. Siit\xc3\xa4 selvi\xc3\xa4\xc3\xa4, ett\xc3\xa4 Herra Sands on saanut sinettej\xc3\xa4 sielunratsastajien voimista ja aikoo k\xc3\xa4ytt\xc3\xa4\xc3\xa4 niit\xc3\xa4 Garnokin vapauttamiseen. Lopussa sielunratsastajat rikkovat sinetit ja est\xc3\xa4v\xc3\xa4t Garnokia vapautumasta. Mutta aikooko Garnok viel\xc3\xa4 paeta vankilastaan?\n_START_SECTION_\nJatko-osat\n_START_PARAGRAPH_\nStar Stablet eiv\xc3\xa4t ole sarjan jatko-osia, vaan itsen\xc3\xa4inen pelisarja, joka sijoittuu my\xc3\xb6s Jorvikiin. My\xc3\xb6s Star-Academy (ep\xc3\xa4suora jatko-osa) ja Star Stable Online ovat itsen\xc3\xa4isi\xc3\xa4 pelisarjoja, mutta sijoittuvat my\xc3\xb6s Jorvikiin. Star Stable Online jatkaa Starshine Legacyn tarinaa .'